Diari Oficial de la Generalitat Valenciana


Sumari del DOGV 9804, del 07-03-2024 (2024/1995)

Extracte de la Resolució d'1 de març de 2024, del Vicerectorat d'Innovació i Transferència de la Universitat de València, per la qual es convoquen i s'aproven les bases reguladores dels premis Startup Clíniques UV de la Universitat de València dirigits a estudiants i estudiantes de grau, màster i doctorat oficials de la Universitat de València del curs 2023-2024, amb el mecenatge de «Santander Open Academy» i en el marc del programa internacional d'innovació docent en emprenedoria universitària «UVemprén Aprèn».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9804

Data del DOGV
:   07-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1995


Data del document
:   01-03-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució d'1 de març de 2024, del Vicerectorat d'Innovació i Transferència de la Universitat de València, per la qual es convoquen i s'aproven les bases reguladores dels premis Startup Clíniques UV de la Universitat de València dirigits a estudiants i estudiantes de grau, màster i doctorat oficials de la Universitat de València del curs 2023-2024, amb el mecenatge de «Santander Open Academy» i en el marc del programa internacional d'innovació docent en emprenedoria universitària «UVemprén Aprèn». [2024/1995]  
BDNS(Identif.):747049  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/747049)  
  
Primer. Persones beneficiàries  
Estudiants i estudiantes de grau, màster i doctorat oficials de la Universitat de València que s'hagen matriculat en el curs acadèmic 2023-2024.  
  
Segon. Objecte  
El Vicerectorat d'Innovació i Transferència convoca quaranta places per a participar en el programa formatiu i optar als premis de la primera edició del programa premis «Startup ClíniquesUV Universitat de València», dirigit a estudiants de grau, màster i doctorat amb l'objectiu de fomentar l'interés en la creació de l'emprenedoria a l'àmbit dels serveis assistencials vinculats a les clíniques de la Fundació Lluís Alcanyís (FLA) de la Universitat de València i brindar l'oportunitat a les persones que participen en aquest concurs d'adquirir formació per a generar idees de negoci innovadores i formular projectes emprenedors d'impacte (clínic assistencial), adquirir noves experiències i establir contactes a través de la seua participació en activitats formatives específiques en competències emprenedores.  
  
Tercer. Bases reguladores  
https://links.uv.es/uvempren/premis\_startup\_cliniquesuv\_val  
  
Quarta. Quantia  
Aquesta convocatòria consisteix en un total de 40 places distribuïdes de la següent manera:  
Trenta places per a participar, durant el curs 2023-2024 (els dies 27 de març de 2024, i 10, 17 i 24 d'abril 2024), en activitats formatives específiques que permeten a les persones participants generar i dissenyar una idea de negoci innovadora de triple impacte (econòmic, ambiental i social) en el sector clínic assistencial de l'Odontologia.  
Deu places per a participar, durant el curs 2023-2024 (els dies 27 de març de 2024, i 10, 17 i 24 d'abril 2024), en activitats formatives específiques que permeten a les persones participants generar i dissenyar una idea de negoci innovadora de triple impacte (econòmic, ambiental i social) en el sector clínic assistencial de la Nutrició.  
Dos premis «Startup Clíniques UV» de 500 € que pretenen premiar les millors idees de negoci amb projectes innovadors en el sector clínic assistencial a l'àmbit de l'Odontologia i la Nutrició, amb la finalitat de promoure i impulsar l'emprenedoria sanitària en la comunitat universitària, i que és compatible amb altres premis previstos en aquesta convocatòria.  
Premi especial «Startup Clíniques UV - Banco de Santander» de 1.000 € per al millor projecte emprenedor del concurs.  
La Universitat de València aportarà, per al finançament d'aquest programa fins a un màxim de 2000 € amb càrrec al capítol IV de la classificació econòmica de la despesa, orgànica 2117853891 i específica 79612269 del pressupost per a l'exercici 2024 de la Universitat de València, destinats a sufragar els premis «Startup Clíniques UV» previstos en aquesta convocatòria.  
  
Cinquè. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acaba el 20 de març de 2024.  
  
València, 1 de març de 2024. La rectora, (p. d. DOGV de 30/05/2022), la vicerectora d'Innovació i Transferència: Rosa María Donat Beneito.